PATVIRTINTA

Valstybės sienos apsaugos tarnybos

prie Lietuvos Respublikos vidaus reikalų

ministerijos vado

įsakymu Nr.

**RESPUBLIKINIO MOKSLEIVIŲ PIEŠINIŲ KONKURSO**

**„SUKURKIME LIETUVOS PASIENIEČIŲ TALISMANĄ!“**

**NUOSTATAI**

**I SKYRIUS**

**BENDROSIOS NUOSTATOS**

1.Respublikinio moksleivių piešinių konkurso „Sukurkime Lietuvos pasieniečių talismaną!“ nuostatai nustato Respublikinio moksleivių piešinių konkurso „Sukurkime Lietuvos pasieniečių talismaną!“ (toliau – konkursas) organizavimo, eigos, dalyvių vertinimo ir apdovanojimo tvarką.

2. Konkursas organizuojamas siekiant formuoti teigiamą pasieniečio profesijos įvaizdį visuomenėje, populiarinti ją bendrojo lavinimo mokyklose.

**II SKYRIUS**

**KONKURSO TIKSLAI IR UŽDAVINIAI**

3. Konkurso tikslas – išrinkti kūrybiškiausius, originaliausius, atlikimo technika išsiskiriančius piešinius, atitinkančius konkurso temą, ir pasiūlyti idėjų kuriant Lietuvos pasieniečių talismaną.

4. Konkurso uždaviniai:

4.1. skatinti moksleivių kūrybiškumą, vaizduotę, ugdyti jų pilietiškumą ir patriotizmą;

4.2. gerinti glaudesnį Valstybės sienos apsaugos tarnybos prie Lietuvos Respublikos vidaus reikalų ministerijos (toliau – tarnyba) pasienio rinktinių pareigūnų bei darbuotojų ir moksleivių bendradarbiavimą;

4.3. organizuoti moksleiviams prasmingą ir turiningą laisvalaikio praleidimo būdą;

4.4. populiarinti pasieniečio profesiją, pilietines ir patriotines idėjas moksleivių kūryboje.

**III SKYRIUS**

**KONKURSO ORGANIZATORIAI IR DALYVIAI**

5. Konkurso organizatorius – tarnybos Pasieniečių mokykla (toliau – mokykla) ir jos konkurso vertinimo komisija (toliau – komisija).

6. Komisiją sudaro ne mažiau kaip penki nariai, įskaitant kviečiamus dalyvauti.

7. Tarnybos Vilniaus, Varėnos ir Pagėgių pasienio rinktinių konkurso vertinimo pakomises (toliau – pakomisės) sudaro ne mažiau kaip po keturis narius, įskaitant kviečiamus dalyvauti.

8. Konkurso dalyviai – Vilniaus, Varėnos ir Pagėgių pasienio rinktinių veiklos ruožuose įsikūrusių bendrojo lavinimo mokyklų (vidurinių, pradinių bei privačių) 1–8 klasių moksleiviai, suskirstyti į dvi amžiaus grupes:

8.1. 1–4 klasių (pradinė);

8.2. 5–8 klasių (pagrindinė).

**IV SKYRIUS**

**KONKURSO ORGANIZAVIMAS**

9. Konkursas prasideda 2021 m. balandžio 19 d. ir trunka iki gegužės 23 d.

10. Konkurso tema – „Sukurkime Lietuvos pasieniečių talismaną!“

11. Piešiniai gali būti atlikti spalvotais pieštukais, flomasteriais, akvarele, guašu, kreidutėmis, tušu, kitokia arba mišria technika.

12. Piešinių formatas – A4 (210 x 297 mm) popieriaus ar kartono lapas.

13. Vieno dalyvio pateikiamų piešinių skaičius neribojamas.

14. Nuskenuoti arba nufotografuoti piešiniai „jpg“ formatu perduodami pakomisėms elektroniniu paštu.

15. Siunčiant piešinius, būtina nurodyti šią informaciją: autoriaus vardą ir pavardę; klasę ir amžių; piešinio pavadinimą; mokymosi (ugdymo) įstaigos pavadinimą ir adresą; autoriaus dailės mokytoją, jo tel. Nr.; tarnybos pasienio rinktinės pavadinimą.

16. Tarnybos pasienio rinktinės, organizuodamos konkursą, bendradarbiauja su vietos savivaldybės švietimo skyriais ir tiesiogiai su mokyklomis.

17. Pakomisės iki 2021 m. gegužės 25 d. išrenka dviejų amžiaus grupių nugalėtojus – po tris geriausiai įvertintų piešinių, iš viso po šešis, autorius.

18. Pakomisės nugalėtojų piešinius (jų skaitmenines versijas) iki 2021 m. gegužės 26 d. perduoda Pasieniečių mokyklos vyriausiajam specialistui Gintautui Stalnioniui el. p. gintautas.stalnionis@vsat.vrm.lt, nemokama failų siuntimo platforma wetransfer.com arba kitomis elektroninėmis priemonėmis.

19. Tarnybos pasienio rinktinės, atsižvelgdamos į savo finansines galimybes, apdovanoja geriausiai įvertintų piešinių autorius, teikia jiems padėkos raštus.

20. Komisija iki 2021 m. gegužės 28 d. išrenka geriausius piešinius, kurie vėliau gali būti eksponuojami Pasieniečių mokykloje.

21. Piešinių konkurso nugalėtojai paskelbiami 2021 m. birželio 1 d., Tarptautinę vaikų gynimo dieną.

**V SKYRIUS**

**KONKURSO DALYVIŲ PIEŠINIŲ VERTINIMO KRITERIJAI**

22. Piešinių vertinimo kriterijai:

22.1. meniškumas, kompozicija;

22.2. originalumas, dekoratyvumas;

22.3. atlikimo technika, išraiškingumas.

**VI SKYRIUS**

**KONKURSO NUGALĖTOJŲ APDOVANOJIMAS**

23. Išrinkusi geriausius piešinius, komisija jų autoriams skiria prizus.

24. Dviejose amžiaus grupėse (pradinės ir pagrindinės) apdovanojama po tris nugalėtojus.

25. Nesant palankių sąlygų organizuoti viešą renginį, komisija pasirūpina prizus perduoti nugalėtojams.

**VII SKYRIUS**

**BAIGIAMOSIOS NUOSTATOS**

26. Komisijos sprendimas neprotokoluojamas ir neskundžiamas.

27. Informaciją apie konkurso organizavimą ir eigą teikia tarnybos Pasieniečių mokyklos vyriausiasis specialistas Gintautas Stalnionis tel. (8 5) 219 8207, 8 633 67133, el. p. gintautas.stalnionis@vsat.vrm.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_